Data was extracted from:https://www.infomed.co.il/drugs/dipyrone-optalgin-v-dalgin/

המומחים של
Info
med
מסבירים:
דיפירון הוא החומר הפעיל בתרופות אופטלגין ווי-דלגין. דיפירון (אופטלגין, וי-דלגין) היא אחת התרופות הנפוצות לשימוש, ומיועדת לשיכוך כאבים בינוניים עד חזקים, כמו
כאבי ראש
,
כאבי מחזור
וכאב שיניים
, ולהורדת חום במקרים בהם תרופות ואמצעים אחרים להורדת חום לא הועילו.
דיפירון (אופטלגין, וי-דלגין) משתייך למשפחת הפיראזולינים, שדומה לתרופות נוגדות דלקת שאינם סטרואידליות (NSAID's).
חשוב לשים לב:
בארה"ב ובאנגליה ממליצים שלא להשתמש בדיפירון (אופטלגין, וי-דלגין) אלא במצבים מיוחדים, עקב הסיכון לדיכוי מוח העצם (
אגרנולוציטוזיס
) שתרופה זו עלולה לגרום במקרים נדירים מאד. למרות זאת, השימוש בדיפירון (אופטלגין, וי-דלגין) בישראל נפוץ מאד בזכות יעילותו הרבה ומיעוט תופעות הלוואי בהשוואה לתרופות אחרות לאותה המטרה.
המינון ייקבע בהתאם לעוצמת הכאב או החום ובהתאם לתגובה של כל אדם לדיפירון. יש ליטול את המינון היעיל הנמוך ביותר.
מאחר שניפוק דיפירון (אופטלגין, וי-דלגין) לא מצריך מרשם רופא, יש להקפיד על נטילה נכונה שלו ולפנות לרופא במקרים הבאים:
חום שנמשך יותר מ-3 ימים.
כאבים שנמשכים יותר מ-7 ימים.
שימוש תכוף בדיפירון (אופטלגין, וי-דלגין) ללא התייעצות עם רופא.
השפעה על בדיקות מעבדה: דיפירון עלול להשפיע על תוצאות של בדיקות מסוימות. כמו כולסטרול, חומצה אורית, קריאטינין בדם. יש ליטול דיפירון רק לאחר מתן הדגימה.
צילום: shutterstock
יש לדווח לרופא לפני השימוש בדיפירון (אופטלגין, וי-דלגין) או ליטול אותו תחת השגחה רפואית במצבים הבאים (עקב עלייה בסיכון ל
הלם אנפילקטי
- תגובה אלרגית חריפה המסכנת חיים):
נטייה לרגישות יתר למשככי כאב, תרופות נוגדות דלקת או תרופות אחרות.
נטייה לאלרגיות לגורמים סביבתיים, מזון או רגישות עקב מגע. חומרי צבע ומשמרים.
רגישות לאלכוהול, גם בצריכת כמויות קטנות.
אלרגיה
שגורמת לסימפטומים של אסתמה או פריחה בעור (אורטיקריה).
במקרים הבאים אין להשתמש בדיפירון (אופטלגין, וי-דלגין):
רגישות לחומר הפעיל עצמו או למרכיבים האחרים של התרופה.
רגישות לתכשירי פירזולון אחרים (כגון פנאזון), או לתכשירי פירזולידין (כגון פנילבוטאזון, אוקסיפנבוטאזון), כולל גם תגובה של ירידה משמעותית  בספירת תאי דם לבנים מסוג מסוים.
במקרה רגישות  ידועה למשככי כאבים, כגון סליצילטים, נפרוקסן, פראצטמול, דיקלופנק, איבופרופן, אינדומטצין.
במקרה התפתחות של שינויים בספירות דם.
הפרעות בייצור תאי דם.
פורפיריה כבדית חריפה.
ליקוי בתפקוד
מח העצם
(עקב טיפולים תרופתיים שונים, הקרנות וכדומה).
אם מופיעים חום, כתמים בעור, צמרמורת או
כאבי גרון
, קשיי בליעה, חולשה וכיבים בפה - סימפטומים שאופייניים לפגיעה חריפה (אך נדירה מאוד) בכדוריות הדם הלבנות - יש להפסיק לקחת אופטלגין מייד ולפנות לחדר מיון או לרופא.
מידע על התרופה
אופן נטילת התרופה
טבליות, קפליות, סירופ, טיפות
.
(עד להודעה חדשה, הופסק שיווק בזריקות אופטלגין).
ניתן לחצות את הטבליות/קפליות בקו החצייה.  אין ללעוס
!
לא קיים מידע לגבי כתישה או ריסוק
.
ניתן לקחת תרופה זו ללא קשר לארוחה
.
יש לקחת אופטלגין (דיפירוןן, וי-דלגין) עם כוס מים.
תדירות וזמן נטילה
עד 4 פעמים ביום, כל 6-8 שעות.
טווח המינון
מבוגרים ומתבגרים מעל גיל 15 שנים (משקל גוף מעל 53 ק"ג): 1-2 טבליות/קפליות עד ארבע פעמים ביום, במרווחי זמן של 6-8 שעות. או 25-50 טיפות עד שלוש פעמים ביום. לא יותר מ-8 טבליות/קפליות (4 גרם) ביום.
נשים הרות לאחר שבוע 28: אין ליטול יותר מ-3 גרם (6 קפליות/טבליות) ביום.
ילדים: 8-16 מ"ג לק"ג משקל גוף במנה יחידה, עד שלוש פעמים פעמים ביום.
תינוקות (מגיל 3 חודשים): בהתאם להוראת רופא או טבלת מינונים לפי משקל וגיל, שמתפרסמת על גבי האריזה.
תחילת ההשפעה
תוך חצי שעה עד שעתיים.
משך ההשפעה
תוך חצי שעה עד שעתיים.
מנה שנשכחה
יש לקחת כאשר מרגישים צורך בתרופה בלי לעבור על המינון המומלץ. אין לקחת מנה כפולה של אופטלגין (דיפירון, וי-דלגין).
הפסקת התרופה
ניתן להפסיק נטילת אופטלגין (דיפירון, וי-דלגין) בביטחון כאשר אין יותר צורך בתרופה.
מינון עודף
מנה עודפת מקרית של אופטלגין (דיפירון, וי-דלגין) אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש לפנות מיד לטיפול רפואי.
סימנים למינון יתר: בחילות, הקאות, כאב בטן, פגיעה בתפקודי כליה, סחרחורת, נמנום, איבוד הכרה, פרכוסים, ירידה חדה בלחץ הדם, הלם, הפרעות בקצב הלב.
אחסון
לשמור במיכל סגור במקום קריר (מתחת ל-25 מעלות) ויבש, הרחק מהישג ידם של ילדים
אזהרות
תזונה
אין הגבלות. אפשר לקחת אופטלגין (דיפירון, וי-דלגין) עם או ללא אוכל.
אלכוהול
רצוי להימנע משתיית אלכוהול בעת השימוש בדיפירון.
נהיגה
לא ידוע על פגיעה ביכולת הריכוז והתגובה בטווח המינונים המומלץ. עם זאת, במינונים הגבוהים יש לשקול אפשרות פגיעה ביכולת הריכוז והתגובה.
הריון
אין להשתמש באופטלגין (דיפירון, וי-דלגין) בהריון מבלי להיוועץ ברופא. השימוש במהלך ההיריון יעשה רק לאחר הערכת תועלת- סיכון יסודית ע"י הרופא.
לאחר שבוע 28, נטילה מקסימלית של 3 גרם ביום, לא יותר מ 3-4 ימים ברצף.
הנקה
אין להניק בזמן טיפול בתרופה זו. בתקופת ההנקה ניתן להשתמש באופטלגין רק במקרים בהם אין תגובה לפראצטמול או לאיבופרופן.
תינוקות וילדים
לא מומלץ לתינוקות עד גיל 3 חודשים.
קשישים
יש להפחית את המינון בקשישים מאחר שהפרשת תוצרי הפירוק של אופטלגין עלולה להיות מעוכבת.
דווח לרופא במקרה של
מחלת כבד
נטילת תרופות אחרות
תפקוד כליתי לקוי
בעיות בקרישת הדם
אנמיה
נטייה לתגובות אלרגיות, גם לתרופות אחרות
רגישות יתר לחומרי צבע/ משמרים/ אלכוהול
ירידה בכדוריות דם לבנות, שינויים בספירת דם.
מצב בריאותי כללי ירוד
ביצוע בדיקות מעבדה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי העלולות להוביל להשלכות חמורות, של אופטלגין (דיפירון, וי-דלגין): כוללות תגובה אלרגית חריפה
(
הלם אנפילקטי
),
ירידה בכדוריות הדם הלבנות ובטסיות הדם או
דיכוי מח העצם
(
אגרנולוציטוזיס). תופעות אלה נדירות מאד מחד, אך עלולות לסכן חיים מאידך. הן עלולות להופיע בתוך שעה מרגע הנטילה, שעות רבות מאוחר יותר, אפילו אם לא היו כל תופעות לוואי בנטילות קודמות של אופטלגין (דיפירון, וי-דלגין
).
הדרדרות חדשה בתפקוד הכליות (נדיר מאוד).
תגובות עוריות מסכנות חיים, שלפוחיות, כתמים אדמדמים שטוחים דמויי "מטרה", עור מתקלף, כיבים בפה, בגרון, באף, באיברי המין ובעיניים. פריחות חמורות העשויות להופיע לאחר חום וסימנים דמויי שפעת, פריחה נרחבת, חום גבוה ובלוטות לימפה מוגדלות. יש להפסיק מיידית את הטיפול, לפנות לקבלת טיפול רפואי, ולא לטפל שוב בדיפירון
.
הפסקת טיפול מוקדמת עשויה להיות בעלת חשיבות קריטית להחלמה
.
ירידת לחץ דם
(
לא שכיח)
.
בשכיחות שאינה ידועה ייתכנו תופעות לוואי: כשל פתאומי בזרימת הדם הנגרם מתגובה אלרגית חריפה (שוק אנפילקטי), התקף לב הנגרם מתגובה אלרגית, אנמיה המלווה בליקוי בתפקוד מח העצם, ספירה נמוכה של תאי דם לבנים ואדומים ושל טסיות. הסימנים לשינויים אלו בדם כוללים: תחושת חולי כללית, זיהום, חום מתמשך, חבורות, דימום וחיוורון. בנוסף, דימום במערכת העיכול- דלקת של הכבד, הצהבה של העור והחלק הלבן בעיניים, עליה ברמות אנזימי הכבד בדם. פריחה נרחבת, חום גבוה ובלוטות לימפה מוגדלות.
פרטי תגובה עם תרופות אחרות
שילוב אופטלגיןן (דיפירון, וי-דלגין) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
נוגדי קרישה או תרופות נוגדות דלקת לא סטרואידליות: הנטייה לדימום עלולה להתגבר.
מתוטרקסאט- תרופה לטיפול במחלות סרטן ובמחלות ראומטיות מסוימות. מתן משולב עלול להגביר את הסיכון לפגיעה אפשרית בייצור דם על ידי מתוטרקסאט, במיוחד במטופלים קשישים. אין לשלב.
אספירין -  דיפירון עלול להפחית את השפעתה על טסיות הדם. נטילת אספירין במינון נמוך מאפשרת שימוש זהיר בדיפירון.
בופרופיון- לטיפול בדיכאון ולהפסקת עישון. דיפירון עלול לגרום לירידה ברמות בופרופיון.  כלורפרומאזין- תרןפה לטיפול בהפרעות נפשיות: סיכון מוגבר לירידה חדה בחום הגוף.
ציקלוספורין- תרופה לדיכוי מערכת החיסון: תיתכן ירידה ברמות ציקלוספורין בדם. יש לעקוב.
תגובות אפשריות עם קבוצת תעשירי פיראזולון (אליה משתייך דיפירון):
קפטופריל- תרופה לטיפול ביתר לחץ דם ובמחלות לב מסוימות .
ליתיום- תרופה לטיפול בהפרעות נפשיות .
תרופות לפינוי תרופות נוזלים מהגוף- משתנות ,כגון טריאמטרן .
תרופות לטיפול ביתר לחץ דם.
השפעת שימוש ממושך
יתכן דיכוי ייצור תאי הדם. ניטור: בשימוש ממושך באופטלגין דרוש ניטור תקופתי של תמונת הדם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא